Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 394/13/8803	Košice II, 16.3.2015
EEČ : 2-64-71-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 20.2.2014, spisová značka 1 Pv 394/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci vedenej pre  prečin ublíženia na zdraví podľa § 156 ods. 1, ods. 2 písm. a) Trestného zákona, ktorého sa mala dopustiť XXXXX na tom skutkovom základe, že v XXXXX na ul. XXXXX dňa 24.05.2013 v čase okolo 12,30 hod.,  po otvorení dverí pri schodišti vedúcom na dvor rodinného domu zozadu sotila svoju svokru XXXXX, nar. XXXXX, trvale bytom XXXXX, ul. XXXXX XXXXX, prechodne bez prihlásenia bytom XXXXX, okr. XXXXX - XXXXX, čo zapríčinilo jej následný pád po schodoch až von na dvor smerom ku studni, následkom čoho poškodená XXXXX utrpela pomliaždenie ľavej spánkovej oblasti hlavy s tržnou cca 4 cm ranou, pomliaždenie pravého zápästia, pomliaždenie driekovej oblasti chrbtice a zlomeninu bodcovitého výbežku ľavej vretennej kosti bez posunu kostených úlomkov, t.j. ľahký úraz s dobou liečenie a prípadnej práceneschopnosti do 42 dní. 

Uznesením prokurátora Okresnej prokuratúry XXXXX II zo dňa 20.2.2014, spisová značka 1 Pv 394/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX II, sp. zn. 1 Pv 394/13/8803-9 zo dňa  25.11.2013 bolo podľa § 216 ods.1 písm. a), písm. c) Trestného poriadku po splnení zákonných podmienok podmienečne zastavené trestné stíhanie obvinenej XXXXX nar. XXXXX stíhanej pre prečin ublíženia na zdraví podľa § 156 ods.1, ods. 2 písm. a)  Trestného zákona na tom skutkovom základe, že 

- v XXXXX na ul. XXXXX dňa 24.05.2013 v čase okolo 12,30 hod.  po otvorení dverí pri schodišti vedúcom na dvor rodinného domu zozadu sotila svoju svokru XXXXX, nar. XXXXX, čo zapríčinilo jej následný pád po schodoch až von na dvor smerom ku studni, následkom čoho poškodená XXXXX utrpela pomliaždenie ľavej spánkovej oblasti hlavy s tržnou ranou cca 4 cm, pomliaždenie pravého zápästia, pomliaždenie driekovej oblasti chrbtice a zlomeninu bodcovitého výbežku ľavej vretennej kosti bez posunu kostených úlomkov, t.j. ľahký úraz  s dobou liečenia a prípadnej práceneschopnosti do 42 dní.

Uznesenie prokurátora Okresnej prokuratúry XXXXX II podľa § 216 ods. 1 Trestného poriadku nadobudlo právoplatnosť dňa 17.12.2013.

Podľa § 216 ods. 2 Trestného poriadku bola obvinenej uvedeným uznesením prokurátora určená skúšobná doba v trvaní 12 mesiacov,  ktorá začala plynúť právoplatnosťou predmetného rozhodnutia dňa 17.12.2013 a ktorá uplynula dňom 17.12.2014. 

Vzhľadom k tomu, že skúšobná doba určená obvinenej pri podmienečnom zastavení jej trestného stíhania uplynula, bol zadovážený súvisiaci spisový materiál a najmä odpis z jej registra trestov, správa Okresného úradu v Košiciach k tomu, či nebola v priestupkovom konaní v skúšobnej dobe týmto úradom riešená, výpis z lustrácie GP SR, či sa voči obvinenej nevedie trestné stíhanie, správa o povesti obvinenej z Mestskej časti XXXXX - XXXXX ako aj výpis z evidenčnej karty vodiča obvinenej.   

	Obvinená nemá, okrem záznamu o konštatovanom podmienečnom zastavení jej trestného stíhania, žiadny ďalší záznam v registri trestov, rovnako nebola v skúšobnej dobe priestupkovo riešená a nevedie sa proti obvinenej žiadne trestné konanie.

Z konštatovaného je teda zrejmé, že obvinená počas skúšobnej doby viedla riadny život a nedopustila sa žiadneho protispoločenského protiprávneho konania.  

Podľa § 217 ods. 1 Trestného poriadku ak obvinená v priebehu skúšobnej doby viedla riadny život, splnila povinnosť nahradiť spôsobenú škodu  a vyhovela aj ďalším uloženým obmedzeniam a povinnostiam, prokurátor rozhodne, že sa obvinená osvedčila. Inak rozhodne, a to aj v priebehu skúšobnej doby, že sa v trestnom stíhaní obvinenej pokračuje.

Podľa § 217 ods. 4 Trestného poriadku právoplatnosťou rozhodnutia o tom, že sa obvinená v skúšobnej dobe osvedčila, nastávajú účinky zastavenia trestného stíhania (§ 9 ods. 1 písm. e) Trestného poriadku).

	Vzhľadom k tomu, že boli splnené všetky zákonné podmienky na to, aby sa obvinená v zmysle § 217 ods. 1 Trestného poriadku osvedčila, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor